钦定古今图书集成/明伦汇编/皇极典/第032卷 > 宋四
## 钦定古今图书集成/明伦汇编/皇极典/第032卷 > 宋四

### 后废帝本纪

按《宋书后废帝本纪》，“废帝讳昱，字德融，小字慧震，明
帝长子也。大明七年正月辛丑，生于卫尉府。太宗诸
子在孕，皆以《周易》筮之，即以所得之卦为小字，故帝
字慧震。其馀皇子亦如之。泰始二年，立为皇太子。三
年，始制太子改名昱，安车乘象辂。六年，出东宫。又制
太子元正朝贺，服衮冕九章衣。泰豫元年四月己亥”，
太宗崩。庚子，太子即皇帝位，大赦天下。尚书令袁粲、
护军将军褚渊共辅朝政。乙巳，以护军将军张永为
右光禄大夫，抚军将军、安成王为扬州刺史。己酉，特
进、右光禄大夫刘遵考改为左光禄大夫。五月丁巳，
以吴兴太守张岱为益州刺史。戊辰，缘江戍兵老疾
者悉听还班剑，依旧入殿。六月壬辰，诏曰：“夫兴王经
制，实先民隐；方求广教，刑于四维。朕以茕眇，夙膺宝
历，永言民政，未接听览，眷言乃顾，无忘鉴寐。可遣大
使分行四方，观采风谣，问其疾苦，有咈民法不便俗
者，悉各条奏。若守宰威恩可纪，廉勤允著，依事腾闻。
如狱讼诬枉，职事纰缪，惰公存私，害民利己者，无或
隐昧。广纳刍舆之议，博求献艺之规，巡省之道，务令
精洽，深简行识，俾若朕亲览焉。”又诏曰：“夫寝梦期贤，
往诰垂美，物色求良，《前书》称盛。朕以冲昧，嗣膺宝业，
思仰述圣猷，勉弘政道，兴言多士，常想得人。可普下
牧守，广加搜采。其有孝友闻族，义让光闾，或匿名屠
钓，隐身耕牧，足以整厉浇风，扶益淳化者，凡厥一善，
咸无遗逸。虚轮伫帛，俟闻嘉荐。”京师雨水，诏赈恤二
县贫民。乙巳，尊皇后曰皇太后，立皇后江氏。秋七月
戊辰，崇拜帝所生陈贵妃为皇太妃。闰月丁亥，罢宋
安郡，还属广兴。己丑，割南豫州南汝阴郡属西豫州，
西豫州庐江郡属豫州。甲辰，以新除征西将军、开府
仪同三司、荆州刺史蔡兴宗为中书监、光禄大夫、安
西将军、郢州刺史沈攸之为镇西将军、荆州刺史，南
徐州刺史刘秉为平西将军、郢州刺史，新除太常建
平王景素为镇军将军、南徐州刺史。八月戊午，新除
中书监、左光禄大夫、开府仪同三司蔡兴宗薨。冬十
月辛卯，抚军将军刘韫有罪免官。辛未，护军将军褚
渊母忧去职。十一月己亥，新除平西将军、郢州刺史
刘秉为尚书左仆射。辛丑，护军将军褚渊还摄本任。
芮芮国、高丽国遣使献方物。十二月，拓跋寇义阳。丁
巳，司州刺史王瞻击破之。

元徽元年春正月戊寅朔，改元，大赦天下。壬寅，诏曰：
“夫缓法昭恩，裁风茂典，蠲宪贷眚，训俗彝义。朕临驭
宸枢，夤制氓㝢，式存宽简，思孚矜惠。今开元肆宥，万
品惟新，凡兹流斥，宜均弘洗。自元年以前贻罪徙放
者，悉听还本土。”二月乙亥，以晋熙王燮为郢州刺史。
三月丙申，以抚军长史何恢为广州刺史。婆利国遣
使献方物。戊戌，以前淮南太守刘灵遗为南豫州刺
史。夏五月辛卯，以辅师将军李安民为司州刺史。丙
申，河南王遣使献方物。六月，壬子，以越州刺史陈伯
绍为交州刺史。乙卯，特进、左光禄大夫刘遵考卒。寿
阳大水。己未，遣殿中将军赈恤慰劳。丙寅，以左军将
军孟次阳为兖州刺史。秋七月丁丑，散骑常侍顾长
康、长水校尉何翌之表上所撰《谏林》，上自虞舜，下及
晋武，凡十二卷。八月辛亥，诏曰：“分方正俗，著自虞册；
川谷异制，焕乎姬典。故并遂有辨，闾伍无杂，用能七
教克宣，八政斯序。虽绵代殊轨，沿革异仪，或民怀迁
俗，或国尚兴徙。汉阳列燕、代之豪，关西炽齐、楚之族，
并通籍新邑，即居成旧。洎金行委御，礼乐南移，中州
黎庶，襁负扬越。圣武造运，道一闳区，贻长世之规，申
土断之制。而夷险相因，盈晦递袭，岁馑凋流，戎役惰
散，违乡寓境，渐至繁积。宜式遵鸿轨，以为永宪，庶阜
俗昌，民反风定。保夷胥山之险，澄瀚海之波，括《河图》
于九服，振玉轫于五都矣。”秘书丞王俭表上所撰《七
志》三十卷。京师旱。甲寅，诏曰：“比亢序骞度，留熏燿晷，
有伤秋稼，方贻民瘼。朕以眇疚，未弘政道，囹圄尚繁，
枉滞犹积，夕厉晨矜，每恻于怀。尚书令可与执法以
下，就讯众狱，使冤讼洗遂，困弊昭苏。颁下州郡，咸令
无壅。”癸亥，镇军将军、南徐州刺史建平王景素进号
镇北将军。庚午，陈留王曹铣薨。九月壬午，诏曰：“国赋
氓税，盖有恒品。往属戎难，务先军实，征课之宜，或乖昔准。湘、江二州，粮运偏积，调役既繁，庶徒弥扰，因循
权政，容有未革。民单力弊，岁月愈甚，永言矜叹，情兼
宵寐。可遣使到所，明加详察。其输违旧令，役非公限
者，并即蠲改，具条以闻。”丁亥，立衡阳王嶷子伯玉为
南平王。冬十月壬子，以抚军司马王元载为梁、南秦
二州刺史。癸酉，割南兖州之锺离，豫州之马头，又分
秦郡、梁郡、历阳置新昌郡，立徐州。十一月丙子，以散
骑常侍垣闳为徐州刺史。丁丑，尚书令袁粲母丧去
职。十二月癸卯朔，日有蚀之。乙巳，司空、江州刺史桂
阳王休范进位太尉，尚书令袁粲还摄本任，加号卫
将军。癸亥，立前建安王世子伯融为始安县王。丙寅，
河南王遣使献方物。

二年春正月庚子，以右光禄大夫张永为征北将军、
南兖州刺史。二月己巳，加护军将军褚渊中军将军。
三月癸酉，以左卫将军王宽为南豫州刺史。夏四月
癸亥，诏曰：“顷列爵叙勋，铨荣酬义，条流积广，又各淹
阙。岁往事留，理至逋壅。在所参差，多违甄饬，赏未均
洽，每疚厥心。可悉依旧准并下注职。”五月壬子，太尉、
江州刺史桂阳王休范举兵反。庚寅，内外戒严。加中
领军刘勔“镇军将军，加右卫将军、齐王平南将军，前
锋南讨”，出屯新亭；征北将军张永屯白下，前南兖州
刺史沈怀明戍石头，卫将军袁粲、中军将军褚渊入
卫殿省。壬辰，贼奄至，攻新亭垒，齐王拒击，大破之。越
骑校尉张敬儿斩休范。贼党杜黑蠡、丁文豪分军向
朱雀航，刘勔拒贼，败绩，力战死之。右军将军王道隆
奔走，遇害。张永溃于白下，沈怀明自石头奔散。戊午，
抚军典签茅恬开东府纳贼。贼入屯中堂，羽林监陈
达显击，大破之。丙申，张敬儿等破贼于宜阳门庄严
寺小市，进平东府城，枭擒群贼，赏赐封爵各有差。丁
酉，诏“京邑二县埋藏”所杀贼并战亡者，复同京城。是
日解严，大赦天下，文武赐位一等。戊戌，原除江州逋
债，其有课非常调、役为民蠹者，悉皆蠲停。诏曰：“顷国
赋多骞，公储罕给。近治戎虽浅，而军费已多，廪藏虚
罄，难用驭远。宜矫革淫长，务在节俭，其供奉服御，悉
就减撤，雕文靡丽，废而勿修。凡诸游费，一皆禁断。外
可详为科格。”荆州刺史沈攸之、南徐州刺史建平王
景素、郢州刺史晋熙王燮、湘州刺史王僧虔、雍州刺
史张兴世，并举义兵赴京师。己亥，以第七皇弟友为
江州刺史。芮芮国遣使献方物。六月庚子，以平南将
军、齐王为中领军、镇军将军、南兖州刺史。癸卯，晋熙
王燮遣军克寻阳，江州平。戊申，以淮南太守任农夫
为豫州刺史，右将军、南豫州刺史王宽进号“平西将
军。”壬戌，改“辅师将军”还为辅国。秋七月庚辰，立第七
皇弟友为邵陵王。辛巳，以抚军司马孟次阳为兖州
刺史。乙酉，镇西将军、荆州刺史沈攸之进号“征西大
将军”，镇北将军、徐州刺史建平王景素进号“征北将
军”，并开府仪同三司、征卤将军、郢州刺史晋熙王燮
进号安西将军；前将军、湘州刺史王僧虔进号“平南
将军。”八月辛酉，以征卤行参军刘延祖为宁州刺史。
九月壬辰，以游击将军吕安国为兖州刺史。丁酉，以
尚书令、新除卫将军袁粲为中书监，即本号开府仪
同三司、领司徒。加护军将军褚渊尚书令、抚军将军、
扬州刺史安成王，进号“车骑将军。”冬十月庚申，以新
除侍中王蕰为湘州刺史。甲子，以游击将军陈显达
为广州刺史。十一月丙戌，御加元服，大赦天下。“赐民
男子爵一级，为父后及三老、孝悌、力田者爵二级，鳏、
寡、孤、独、笃癃不能自存者谷五斛，年八十以上加帛
一匹，大酺五日。赐王公以下各有差。”十二月癸亥，立
第八皇弟跻为江夏王，第九皇弟赞为武陵王。
三年春正月辛巳，车驾亲祠南郊、明堂。三月丙寅，河
南王遣使献方物。己巳，以车骑将军张敬儿为雍州
刺史。其日京师大水，遣尚书郎官长检行赈赐。闰月
戊戌，诏曰：“顷民俗滋弊，国度未殷，岁时屡骞，编户不
给。且边虞尚警，徭费弥繁，永言夕惕，寝兴增疚。思弘
丰耗之制，以惇约素之风。庶偫蓄拯民，以康治道。大
官珍膳，御府丽服，诸所供拟，一皆减撒。可详为其格，
务从简衷。”夏四月，遣尚书郎到诸州检括民户，穷老
尤贫者，蠲除课调。丁壮犹有生业，随宜宽申。赀财足
以充限者，督令洗毕。丙戌，车驾幸中堂听讼。六月癸
未，北国使至，兼司徒袁粲、尚书令褚渊并固让。秋，七
月，庚戌，以粲为尚书令。壬戌，以给事黄门侍郎刘怀
珍为豫州刺史。八月，庚子，加护军将军褚渊中书监。
九月丙辰，征西大将军、河南王。吐谷浑拾夤进号车
骑大将军。冬十月，丙戌，高丽国遣使献方物。十二月，
乙丑，以冠军将军姚道和为司州刺史。

四年春正月己亥，车驾躬耕籍田，大赦天下，赐力田
爵一级，贷贫民粮种。壬子，以梁、南秦二州刺史王元
载为益州刺史。二月壬戌，以步兵校尉范柏年为梁、
南秦二州刺史。丁卯，加金紫光禄大夫王琨特进。夏
五月，以宁朔将军、武都王杨文度为北秦州刺史。乙

所入，折供文武，豫、兖、司、徐，开口待哺，西北戎将，裸身
求衣，委输京都，益为寡薄。天府所资，唯有淮海，民荒
财殚，不及曩日，而国度引费，四倍。元嘉二卫，台坊人
力，五不馀一；都水材官杇散，十不两存。备豫都库，材
竹俱尽，东西二砖瓦双匮，敕令给赐，悉仰交市。尚
书省舍，日就倾颓，第宅府署，类多穿毁，视不遑救，知
不暇及。寻所入定调，用恒不周，既无储蓄，理至空尽，
积弊累耗，锺于今日。“昔岁奉敕，课以扬、徐众逋，凡入
米谷六十万斛，钱五千馀万，布绢五万匹，杂物在外，
赖此相赡，故得推移。即今所悬转多，兴用渐广，深惧
供奉顿阙，军器辍功，将士饥怨，百官骞禄。署府谢雕
丽之器，土木停缇紫之容，国戚无以赡，勋求无以给。
如愚管所虑，不月则岁矣；经国远谋，臣所不敢言。朝
夕祗勤，心存于匪懈，起伏震遽，事属冒闻。伏愿陛下
留须臾之鉴，垂永代之计，发不世之诏，施必行之典，
则氓祇齐懽，高卑同泰。”帝优诏答之。庚戌，以骁骑将
军曹欣之为徐州刺史。六月乙亥，加镇军将军、齐王
尚书左仆射。秋七月戊子，征北将军、南徐州刺史建
平王景素据京城反。己丑，内外纂严。遣骁骑将军任
农夫、领军将军黄回北讨，镇军将军、齐王摠统众军。
曲赦南徐州。始安王伯融、都乡侯伯猷赐死。辛卯，豫
州刺史殿佛荣统前锋马步众军。甲午，军主左军将
军张保战败见杀。黄回等至京城，与景素诸军战，连
破之。乙未，克京城，斩景素，同逆皆伏诛，其日解严。丙
申，大赦天下，封赏各有差。原京邑二县元年以前逋
调。辛丑，以武陵王赞为南徐州刺史。八月丁卯，立第
十皇弟翙为南阳王，第十一皇弟嵩为新兴王，第十
二皇弟禧为始建王。庚午，以给事黄门侍郎阮佃夫
为南豫州刺史。乙酉，以行青、冀二州刺史刘善明为
青、冀二州刺史。九月，丁亥，割郢州之随郡属司州。戊
子，骁骑将军高道庆有罪赐死。己丑，车骑将军、扬州
刺史安成王进号骠骑大将军、开府仪同三司；安西
将军、郢州刺史晋熙王燮进号征西将军。冬，十月，辛
酉，以吏部尚书王僧虔为尚书右仆射，宕昌王梁弥
机为安西将军、《河凉》二州刺史。丙寅，中书监、护军将
军褚渊母忧去职。十一月庚戌，诏摄本任。

五年春二月壬申，以建宁太守柳和为宁州刺史。四
月甲戌，豫州刺史阮佃夫、步兵校尉申伯宗、朱幼谋
废立，佃夫、幼下狱死，伯宗伏诛。五月己亥，以左军将
军沈景德为交州刺史，骠骑将军全景文为南豫州
刺史。丙午，以屯骑校尉孙昙瓘为越州刺史。六月甲
戌，诛司徒左长史沈勃、散骑常侍杜幼文、游击将军
孙超之、长水校尉杜叔文大赦天下。七月戊子夜，帝
殒于仁寿殿，时年十五。己丑，皇太后令曰：“卫将军、领
军中书监八座昱，以冢嫡，嗣登皇统，庶其体识日弘，
社稷有寄。岂意穷凶极悖，自幼而长，善无细而不违，
恶有大而必蹈。前后训诱，常加隐蔽，险戾难移，日月
滋甚。弃冠毁冕，长袭戎衣，犬马是狎”，鹰隼是爱，皂历
轩殿之中，韝绁宸扆之侧。至乃单骑远郊，独宿深野，
手挥矛鋋，躬行刳斮，白刃为弄器，斩害为恒务，舍交
戟之卫，委天毕之仪，趋步阛阓，酣歌𬬻肆，宵游忘返，
宴寝营舍。夺人子女，掠人财物，方策所不书，振古所
未闻。沈勃儒士，孙超功臣，幼文兄弟，并豫勋效。四人
无罪，一朝同戮，飞镞“鼓剑，孩稚无遗，屠裂肝肠，以为
戏谑，投骸江流，以为懽笑。又淫费无度，帑藏空竭，横
赋关河，专充别蓄，黔首嗷嗷，厝生无所。吾与其所生，
每厉以义方，遂谋鸩毒，将逞凶忿，沈忧假日，虑不终
朝。自昔辛癸，爰及幽、厉，方之于此，未譬万分，民怨既
深，神怒已积，七庙阽危，四海褫气，废昏立明，前代令
范。况迺灭义反道，天人所弃，舋深牧野，理绝桐宫。故
密令萧领军潜运明略，幽显协规，普天同泰。骠骑大
将军、安成王体自太宗，天挺淹叡，风神凝远，德映在
田。地隆亲茂，皇历攸归，亿兆系心，含生属望。宜光奉
祖宗，临享万国，便依旧典，以时奉行。未亡人追往伤
怀，永言感绝。”太后又令曰：“昱穷凶极暴，自取灰灭，虽
曰罪招，能无伤悼？弃同品庶，顾所不忍。可特追封苍
梧郡王，葬丹阳秣陵县郊坛西。”初，昱在东宫，年五六
岁时，始就书学，而惰业，好嬉戏，主师不能禁，好缘漆
帐竿，去地丈馀，如此者半，食久乃下。年渐长，喜怒乖
节，左右有失旨者，辄手加扑打，徒跣蹲踞，以此为常。
主师以白太宗，上辄敕昱所生，严加棰训。及嗣位，内
畏太后，外惮诸大臣，犹未得肆志。自加元服，变态转
兴，内外稍无以制。三年秋冬间，便好出游行，太妃每
乘青篾车，随相检摄。昱渐自放恣，太妃不复能禁，单
将左右，弃部伍，或十里二十里，或入市里，或往营署，
日暮乃归。四年春夏，此行弥数。自京城克定，意志转
骄，于是无日不出，与左右人解僧智、张五儿恒相驰
逐。夜出，开承明门，夕去晨反，晨出暮归。从者并执鋋
矛，行人男女及犬马牛驴，值无免者。民间扰惧，昼日
不敢开门，道上行人殆绝。常著小裤褶，未尝服衣冠或有忤意，辄加以虐刑。有白棓数十枚，各有名号。鍼
椎凿锯之徒，不离左右。常以铁椎椎人阴破，左右人
见之，有敛眉者。昱大怒，令此人袒胛正立，以矛刺胛
洞过。于耀灵殿上，养驴数十头，所自乘马，养于御床
侧。先是，民间讹言，谓太宗不男，陈太妃本李道儿妾，
道路之言，或云道儿子也。昱每出入去来，常自称刘
统，或自号李将军，与右卫翼辇营女子私通，每从之
游，持数千钱供酒肉之费。阮佃夫腹心人张羊，为佃
夫所委信，佃夫败，叛走，后捕得，昱自于承明门以车
轹杀之。杜延载、沈勃、杜幼文、孙超皆躬运矛鋋，手自
脔割，执幼文兄叔文于元武湖北。昱驰马执槊，自往
刺之。制露车一乘，其上施蓬，乘以出入，从者不过数
十人，羽仪追之恒不及。又各虑祸，亦不敢追寻，唯整
部伍，别在一处，“瞻望而已。凡诸鄙事，过目则能。锻炼
金银，裁衣作帽，莫不精绝。未尝吹箎，执管便韵。天性
好杀，以此为懽。一日无事，辄惨惨不乐，内外百司，人
不自保。殿省忧遑，夕不及旦。”齐王顺天人之心，潜图
废立，与直阁将军王敬则谋之。七月七日，昱乘露车，
从二百许人，无复卤簿羽仪，往青园尼寺，晚至新安
寺，就昙度道人饮酒，醉夕扶还，于仁寿殿东阿毡幄
中卧。时昱出入无恒，省内诸阁，夜皆不闭，且群下畏
相逢值，无敢出者。宿卫并逃避，内外无相禁摄。王敬
则先结昱左右，杨玉夫、杨万年、吕欣之、汤成之、陈奉
伯、张石留、罗僧知、锺千载、严道福、雷道赐、戴昭祖、许
启、戚元宾、成道泰、锺千秋、王天宝、公上延孙、俞成、钱
道宝、马敬之、陈宝直、吴璩之、刘印鲁、唐天宝、俞孙等
二十五人，谋共取昱。其夕，敬则出外，玉夫见昱醉熟，
无所知，乃与万年同入毡幄内，以昱防身刀斩之。奉
伯提昱首，依常行法，称敕开承明门出，以首与敬则，
驰至领军府，以首呈齐王。王乃戎服，率左右数十人
称行还，开承明门入。昱他夕每开门，门者震慑不敢
视，至是弗之疑。齐王既入晓，乃奉太后令，奉迎安成
王。

史臣曰：丧国亡家之主，虽适末同途，发轸或异也。前
废帝卑游亵幸，皆龙驾帝饰，传警清路。苍梧王则藏
玺怀绂，鱼服忘反，危冠短服，匹马孤征。至于殒身覆
祚，其理若一。姬、夏之隆，质文异尚，亡国之道，其亦然
乎！

### 顺帝本纪

按《宋书顺帝本纪》，“顺皇帝讳准，字仲谋，小字智观，明
帝第三子也。泰始五年七月癸丑生。七年，封安成王，
食邑三千户，仍拜抚军将军，置佐史。废帝即位，为扬
州刺史。元徽二年，进号车骑将军，都督扬南豫二州
诸军事，给鼓吹一部，刺史如故。四年，又进号骠骑大
将军，开府仪同三司，班剑三十人，都督、刺史如故。”元
徽五年七月戊子夜，废帝殒，奉迎王入居朝堂。壬辰，
即皇帝位。昇明元年，改元，大赦天下，赐文武位二等。
甲午，镇军将军齐王出镇东城，辅政作相。丙申，诏曰：
“露台息构，义光汉德；雉裘焚制，事隆晋道。故以检奢
轨化，敦俭驭俗。顷甸服未静，师旅连年，委蓄屡空，劳
弊莫偃。而丹雘之饬，糜耗难訾；宝赂之费，征赋靡计。
今车服仪制，实宜约损，使徽章有序，勿得侈溢。可罢
省御府二署。凡工丽雕鑴，伤风毁治，一皆禁断。庶永
昭宪则，弘兹始政。”征西大将军、荆州刺史沈攸之进
号车骑大将军、开府仪同三司、尚书左仆射、中领军、
镇军将军、南兖州刺史、齐王为司空、录尚书事，骠骑
大将军、刺史如故；中书令、卫将军、开府仪同三司、抚
军将军刘秉为尚书令。加中军将军、安西将军、郢州
刺史晋熙王燮为抚军将军，扬州刺史南阳王翙为
郢州刺史。辛丑，尚书右仆射王僧虔为尚书仆射，右
卫将军刘韫为中领军；金紫光禄大夫王琨为右光
禄大夫。给司空、齐王钱五百万，布五千匹。癸卯，车驾
谒太庙。丙午，以安西参军明庆符为青、冀二州刺史，
武陵王赞为郢州刺史，新除郢州刺史南阳王翙为
湘州刺史，司空、南兖州刺史、齐王改领南徐州刺史，
征卤将军李安民为南兖州刺史。雍州大水。八月壬
子，遣使赈恤，蠲除税调。以骠骑长史刘澄之为南豫
州刺史、山阳太守。子天宝，新吴县子秦立有罪，下狱
死。戊午，改“平准署。”辛酉，以宣城太守李灵谦为兖州
刺史。癸亥，司空袁粲镇石头。丁卯，原除元年以前逋
调，复郡县禄田。戊辰，崇拜帝所生陈昭华为皇太妃。
庚午，司空长史谢朏、卫军长史江敩、中书侍郎褚炫、
武陵王文学刘侯入直殿省，参侍文义。齐王固让司
空。庚辰，以为骠骑大将军、开府仪同三司。九月己丑诏曰：“昔圣王既没，淳风已衰，龟书永湮，龙图长秘。故
三代之末，德刑相扰，世沦物竞，道陂人谀，然犹正士
比彀，奇才接轸。朕袭运金枢，纂灵瑶极，负扆巡政，日
晏忘疲。永言兴替，望古盈虑。姬、夏典载，犹传缃帙；汉
魏馀文，布在方册。故元封兴茂才之制，地节刱独行
之品，振惟务本，存乎得人。今可宣下州郡，搜扬幽仄，
摽采乡邑，随名荐上。朕将亲览，甄其茂异，庶野无遗
彦，永激遐芬。”己酉，庐陵王暠薨。冬十一月己酉，倭国
遣使献方物。丙午，员外散骑侍郎胡羡生行越州刺
史，以交州刺史沈景德为广州刺史。十二月丁巳，以
骁骑将军王广之为徐州刺史，车骑大将军、荆州刺
史沈攸之举兵反。丁卯，录公、齐王入守朝堂，侍中萧
嶷镇东府。戊辰，内外纂严。己巳，以郢州刺史武陵王
赞为安西将军、荆州刺史，征卤将军、雍州刺史张敬
儿进号镇军将军，右卫将军黄回为平西将军、郢州
刺史，督诸军前锋南讨。征卤将军吕安国为湘州刺
史。都官尚书王宽加平西将军。庚午，新除左卫将军、
齐王世子奉、新除抚军将军、扬州刺史晋熙王燮镇
寻阳之盆城。壬申，以骁骑将军周槃龙为广州刺史。
是日，司徒袁粲据石头反，尚书令刘秉、黄门侍郎刘
述、冠军王蕰率众赴之。黄回及辅国将军孙昙瓘、屯
骑校尉王宜兴、辅国将军任侯伯、左军将军彭文之
密相响应。中领军刘韫、直阁将军卜伯兴在殿内，同
谋录公齐王诛韫等于省内。军主苏烈、王天生、薛道
渊、戴僧静等陷石头，斩粲于城内。秉、述、蕰逾城走，追
擒之，并伏诛，其馀无所问。豫州刺史刘怀珍、雍州刺
史张敬儿、广州刺史陈显达并举义兵。司州刺史姚
道和、梁州刺史范《柏年》、湘州行事庾佩玉拥众怀贰。
甲戌，大赦天下。乙亥，以尚书仆射王僧虔为尚书左
仆射，新除中书令王延之为尚书右仆射。吴郡太守
刘遐据郡反，辅国将军张瓌讨斩之。闰月辛巳，屯骑
校尉王宜兴有罪，伏诛。癸巳，沈攸之攻围郢城，前军
长史柳世隆固守。攸之弟登之作乱于吴兴，吴兴太
守沈文秀讨斩之。己亥，内外戒严。假录公、齐王黄钺。
辛丑，宁朔将军、北秦州刺史、武都王杨文庆进号“征
西将军。”乙巳，录公、齐王出顿新亭。

二年春正月，沈攸之遣将公孙方平据西阳。辛酉，建
宁太守张谟击破之。丁卯，沈攸之自郢城奔散。己巳，
华容县民斩送之。左将军、豫州刺史刘怀珍进号“平
南将军。”辛未，镇军将军、雍州刺史张敬儿克江陵，斩
攸之子光琰，荆州平，同逆皆伏诛。丙子，解严。以新除
侍中柳世隆为尚书右仆射。是日，录公、齐王旋镇东
府。丁丑，以江州刺史邵陵王友为安南将军、豫州刺
史，左卫将军、齐王世子为江州刺史，侍中萧嶷为领
军、镇军将军，雍州刺史张敬儿进号征西将军，平西
将军、郢州刺史黄回进号镇西将军。二月庚辰，以尚
书左仆射王僧虔为尚书令，尚书右仆射王延之为
尚书左仆射。癸未，录公、齐王加授太尉，卫将军褚渊
为中书监、司空。甲申，曲赦荆州。丙戌，抚军将军、扬州
刺史晋熙王燮进号中军将军、开府仪同三司。戊子，
蠲雍州缘沔居民前被水灾者租布三年。辛卯，郢州
刺史、新除镇南将军黄回为镇北将军、南兖州刺史，
南兖州刺史李安民为郢州刺史。癸巳，以山阴令傅
琰为益州刺史。丙申，左军将军彭文之有罪，下狱死。
行湘州事任侯伯杀前湘州行事庾佩玉，传首京邑。
三月庚戌，以广州刺史周槃龙为司州刺史，辅国将
军刘悛为广州刺史。丙子，给太尉、齐王羽葆鼓吹。夏
四月己卯，以游击将军垣崇祖为兖州刺史。辛卯，新
除镇北将军、南兖州刺史黄回有罪，赐死。甲午，辅国
将军、淮南宣城二郡太守萧映行南兖州刺史。五月
戊午，倭国王武遣使献方物。以武为安东大将军、辅
国将军、行湘州事。任侯伯有罪伏诛。六月己丑，以前
新会太守赵超民为交州刺史。丁酉，以辅国将军杨
文弘为北秦州刺史，封武都王。八月辛卯，太尉、齐王
表断奇饰丽服凡十有四条。乙未，以江州刺史、齐王
世子为领军将军、抚军将军。丙申，以领军萧嶷为江
州刺史。九月乙巳朔，日有蚀之。丙午，加太尉、齐王黄
钺、都督中外诸军事、太傅，领扬州牧，剑履上殿，入朝
不趋，赞拜不名。置左右长史、司马、从事中郎，掾属各
四人。中军将军、扬州刺史晋熙王燮为司徒。戊申，行
南兖州刺史萧映为南兖州刺史。甲寅，给太傅、齐王
“《三望》车。”己未，芮芮国遣使献方物。癸酉，武陵内史张
澹有罪，下狱死。冬十月丁丑，宁朔将军、淮南宣城二
郡太守萧晃为豫州刺史。孙昙瓘先逃亡，己卯，擒获，
伏诛。壬寅，立皇后谢氏，减死罪一等，五岁刑以下悉
原。十二月壬子，立故武昌太守刘琨息颁为南丰县
王。癸亥，临沣侯刘晃谋反，晃及党与皆伏诛。甲子，改
封南阳王翙为随郡王，改随阳郡。十二月丙戌，皇后
见于太庙。戊子，高丽国遣使献方物。

三年春正月甲辰，以江州刺史萧嶷为镇西将军、荆
州刺史，尚书左仆射王延之为安南将军、江州刺史安西长史萧顺之为郢州刺史。乙卯，太傅、齐王表“诸
负官物质役者悉原除。”辛亥，以骁骑将军王元邈为
梁、南秦二州刺史、领军将军、抚军将军、齐王世子，加
尚书仆射，进号中军大将军、开府仪同三司。丙辰，加
太傅、齐王前部羽葆鼓吹。丁巳，诏太傅府依旧辟召。
以征西将军、雍州刺史张敬儿为护军将军，新除给
事黄门侍郎萧道生为雍州刺史。二月丙子，安南将
军、南豫州刺史邵陵王友薨。三月癸卯朔，日有蚀之。
甲辰，崇太傅为相国，总百揆，封十郡，为齐公，备九锡
之礼，加玺绂远游冠，位在诸王上，加“相国，绿綟绶。”其
骠骑大将军、扬州牧、南徐州刺史如故。丙午，以中军
大将军赜为南豫州刺史，齐公世子副贰相国，绿綟
绶。庚戌，临川王绰谋反，绰及党与皆伏诛。丁巳，以齐
国初建，给钱五百万，布五千匹，绢千匹。夏四月壬申，
进齐公爵为齐王，增封十郡。甲戌，安西将军武陵王
赞薨。丙戌，命齐王冕“十有二旒，建天子旌旗，出警入
跸，乘金根车，驾六马，备五时副车，置旄头云罕，乐儛
八佾，设钟簴宫县。”进世子为太子，王子、王女、王孙爵
命之号，壹如旧仪。辛卯，天禄永终禅位于齐。壬辰，帝
逊位于东郊，既而迁居丹阳宫。齐王践阼，封帝为汝
阴王，待以不臣之礼，行宋正朔。上书不为表，答表不
为诏。建元元年五月己未，殂于丹阳宫，时年十三。谥
曰“顺帝。”六月乙酉，葬于遂宁陵。

史臣曰：“圣王膺录，自非接乱承微，则天历不至也。自
三五以来，受命之主，莫不乘沦亡之极，然后符乐推
之运。水德运迁，其来久矣，岂止于区区汝阴揖让而
已哉